Prince

Prince Rogers Nelson (Juni 7, 1958 – Aprili 21, 2016) alikuwa mwanamuziki mashuhuri, mtunzi wa nyimbo, mpiga ala mbalimbali, mtayarishaji wa muziki, na mwigizaji kutoka nchini Marekani. 

Maisha
Alizaliwa mjini Minneapolis, Minnesota. Tangu utotoni alionyesha kipaji kikubwa katika muziki. Prince alifahamika kwa sauti yake mitindo ya uvaaji. Pia alikuwa na uwezo wa kuchanganya aina tofauti za muziki kama pop, rock, funk, R&B, na soul. Mbali na kuwa na kipaji cha uimbaji, alikuwa pia mpiga gitaa, kinanda, na ala nyingine mbalimbali.

Albamu yake ya kwanza iliitwa "For You" ilitoka mwaka 1978. Hii albamu ilimtambulisha Prince kama msanii mwenye kipaji cha ajabu kwa sababu aliandika, kutayarisha, na kupiga ala zote kwenye albamu hii mwenyewe. Ingawa haikufanikiwa kibiashara kama kazi zake za baadaye, "For You" ilimpa msingi thabiti wa kufuata na kuonyesha uwezo wake mkubwa katika muziki. 

Wimbo maarufu ya kwanza ya Prince ilikuwa "I Wanna Be Your Lover" kutoka kwenye albamu yake ya pili iliyotoka mwaka 1979. Wimbo huu ulifanikiwa sana na kufikia nafasi ya kwanza kwenye chati za R&B nchini Marekani, na kumfanya Prince kujulikana zaidi. Hata hivyo, kazi yake ya muziki ilipata mafanikio makubwa zaidi katika miaka ya 1980 na mwanzoni mwa miaka ya 1990, hususan kupitia albamu kama "1999" (1982), "Purple Rain" (1984), na "Sign o' the Times" (1987), ambazo zilimfanya kuwa moja ya wasanii wenye ushawishi mkubwa zaidi duniani.

Katika safari yake ya muziki, Prince alikumbana na changamoto mbalimbali, hususan kutoka kwa lebo ya muziki ya Warner Bros. ambayo alikuwa amesaini mkataba nayo. Kwa muda mrefu, aligombana nao kuhusu umiliki wa kazi zake na uhuru wa kisanii. Mzozo huu ulifikia kilele mwanzoni mwa miaka ya 1990, ambapo alijulikana kwa alama ya "The Artist Formerly Known as Prince" (au kifupi "TAFKAP") baada ya kuacha kutumia jina lake kwa muda. Alichora chata la neno "Slave" (mtumwa) kwenye shavu lake kama ishara ya kupinga jinsi Warner Bros. walivyomzuia kufanya kazi kwa uhuru.

Prince alifariki dunia Aprili 21, 2016, kutokana na matumizi ya juu ya dawa aina ya fentanyl, ambayo ni dawa ya maumivu yenye nguvu kubwa inayotumiwa na watu wenye maumivu makali. Upelelezi ulionyesha kuwa matumizi ya fentanyl yaliyosababisha kifo chake yalikuwa yasiyo ya kimatibabu. Kifo cha Prince kilishtua dunia nzima na kilichukuliwa kama pigo kubwa kwa tasnia ya muziki, ikizingatiwa mchango wake mkubwa na ushawishi wake kwa vizazi vya wasanii waliokuja baadaye.

Diskografia
+ # Jina la Albamu Mwaka wa Kutolewa Nyimbo Maarufu (3) Mtayarishaji wa Albamu Chati za Billboard 200 (Marekani) 1 For You 1978 "Soft and Wet", "Just as Long as We're Together", "In Love" Prince 163 2 Prince 1979 "I Wanna Be Your Lover", "Why You Wanna Treat Me So Bad?", "Sexy Dancer" Prince 22 3 Dirty Mind 1980 "Uptown", "Dirty Mind", "When You Were Mine" Prince 45 4 Controversy 1981 "Controversy", "Let's Work", "Do Me, Baby" Prince 21 5 1999 1982 "1999", "Little Red Corvette", "Delirious" Prince 9 6 Purple Rain 1984 "When Doves Cry", "Let's Go Crazy", "Purple Rain" Prince and The Revolution 1 7 Around the World in a Day 1985 "Raspberry Beret", "Pop Life", "Paisley Park" Prince and The Revolution 1 8 Parade 1986 "Kiss", "Girls & Boys", "Mountains" Prince and The Revolution 3 9 Sign o' the Times 1987 "Sign o' the Times", "U Got the Look", "I Could Never Take the Place of Your Man" Prince 6 10 Lovesexy 1988 "Alphabet St.", "Glam Slam", "I Wish U Heaven" Prince 11 11 Batman 1989 "Batdance", "Partyman", "Scandalous" Prince 1 12 Graffiti Bridge 1990 "Thieves in the Temple", "New Power Generation", "Can't Stop This Feeling I Got" Prince 6 13 Diamonds and Pearls 1991 "Diamonds and Pearls", "Cream", "Gett Off" Prince and The New Power Generation 3 14 [Love Symbol] Album 1992 "Sexy MF", "My Name Is Prince", "7" Prince and The New Power Generation 5 15 Come 1994 "Letitgo", "Space", "Dark" Prince 15 16 The Black Album 1994 "When 2 R in Love", "Bob George", "Superfunkycalifragisexy" Prince 47 17 The Gold Experience 1995 "The Most Beautiful Girl in the World", "Gold", "I Hate U" Prince 6 18 Chaos and Disorder 1996 "Dinner with Delores", "I Like It There", "The Same December" Prince 26 19 Emancipation 1996 "Betcha by Golly Wow!", "The Holy River", "Somebody's Somebody" Prince 11 20 Crystal Ball 1998 "The Truth", "Acknowledge Me", "Cloreen Bacon Skin" Prince 62 21 Rave Un2 the Joy Fantastic 1999 "The Greatest Romance Ever Sold", "Man'O'War", "So Far, So Pleased" Prince 18 22 The Rainbow Children 2001 "The Work, Pt. 1", "She Loves Me 4 Me", "1+1+1 Is 3" Prince 109 23 One Nite Alone... 2002 "Avalanche", "Pearls B4 the Swine", "A Case of U" Prince – 24 Xpectation 2003 "Xhalation", "Xcogitate", "Xemplify" Prince – 25 N·E·W·S 2003 "North", "East", "West" Prince – 26 Musicology 2004 "Musicology", "Call My Name", "Cinnamon Girl" Prince 3 27 3121 2006 "Te Amo Corazón", "Black Sweat", "Fury" Prince 1 28 Planet Earth 2007 "Guitar", "Somewhere Here on Earth", "Chelsea Rodgers" Prince 3 29 LOtUSFLOW3R / MPLSoUND 2009 "Chocolate Box", "Dance 4 Me", "Crimson and Clover" Prince 2 30 20Ten 2010 "Compassion", "Beginning Endlessly", "Laydown" Prince – 31 Plectrumelectrum 2014 "Wow", "PretzelBodyLogic", "Fixurlifeup" Prince and 3rdeyegirl 8 32 Art Official Age 2014 "Breakdown", "Breakfast Can Wait", "Clouds" Prince 5 33 HITnRUN Phase One 2015 "This Could B Us", "1000 X's & O's", "Hardrocklover" Prince 70 34 HITnRUN Phase Two 2015 "Baltimore", "Rocknroll Loveaffair", "Xtraloveable" Prince 23

 Viungo vya nje 
 Paisley Park
 Prince katika IMDB

Jamii:Waliozaliwa 1958
Jamii:Waliofariki 2016
Jamii:Wanamuziki wa Marekani